पाठकों की ये तलाश बाजारिया ई-बुक्स बड़े आराम से सिरे चढ़ सकती है । निकट भविष्य में धीरे-धीरे मेरे तमाम आउट ऑफ प्रिंट उपन्यास कोबो पर या फिर अब न्यूज हंट पर उपलब्ध होंगे । और उन की सूचना मेरी वेबसाइट के जरिये आप तक पहुंचती रहेगी । न्यूज हंट एक स्थापित कंपनी है जो अभी तक अपनी मोबाइल एप्लीकेशंस के जरिये लोगों तक न्यूज पहुंचाती रही है और अब ई-बुक के क्षेत्र में भी पदार्पण करने जा रही है । न्यूज हंट अपनी मोबाइल एप्लीकेशन के लिये कई अवार्ड जीत चुकी है और मोबाइल के जरिये न्यूज पढने वालों में काफी पोपुलर है ।